
Temeljem odredbi čl. 39. Zakona o sustavu civilne zaštite („Narodne novine“, broj 82/15, 118/18 i 31/20, 20/21, 114/22) i Odredbama čl. 3 Pravilnika o tehničkim zahtjevima javnog sustava uzbunjivanja stanovništva  („Narodne novine“, broj 69/19), v.d. ravnateljice Osnovne škole Mljet, Marijana Marković, dana 01.09.2026. godine donosi sljedeći
ELABORAT O INTERNOM SUSTAVU I PROVEDBI UZBUNJIVANJA, OBAVJEŠĆIVANJA I PRIJEMU PRIOPĆENJA U OSNOVNOJ ŠKOLI MLJET
I. ZAKONSKA OSNOVA ZA DONOŠENJE ELABORATA
Temeljem članka 39. Zakona o sustavu civilne zaštite („Narodne novine“, broj 82/15, 118/18 i 31/20, 20/21, 114/22) vlasnici i korisnici objekata u kojim se okuplja ili istodobno boravi istodobno boravi više od 250 ljudi, te između ostalih, odgojne i obrazovne ustanove, u kojima se zbog buke ili akustičke izolacije ne može osigurati dovoljna čujnost sustava za javno uzbunjivanje, dužni su uspostaviti i održavati odgovarajući interni sustav za uzbunjivanje i obavješćivanje te preko istog osigurati provedbu javnog uzbunjivanja i prijem priopćenja nadležnog centra 112 o vrsti opasnosti i mjerama za zaštitu koje je potrebno poduzeti.
Temeljem odredbe članka 3. Pravilnika o tehničkim zahtjevima sustava javnog uzbunjivanja stanovništva („Narodne novine“, broj: 69/16) propisano je da za uspostavu internog sustava uzbunjivanja i obavješćivanja u objektima za koje se temeljem članka 39. Zakona o sustavu civilne zaštite („Narodne novine“, broj: 82/15, 118/18, 31/20, 20/21, 114/22) mora osigurati uzbunjivanje i obavješćivanje te preko istog osigurati provedbu javnog uzbunjivanja, mogu koristiti razglasni i video sustavi instalirani u objekte i njihovu okolinu te ostali suvremeni komunikacijski sustavi kojima se može osigurati pouzdano i brzo uzbunjivanje (GSM, interni sustavi elektroničke pošte, interni radio komunikacijski sustavi).
Kako bi se osiguralo uspostavljanje funkcionalnog sustava internog uzbunjivanja, vlasnici i korisnici predmetnih objekata dužni su izraditi Elaborat za interni sustav uzbunjivanja i obavješćivanja sukladno članku 3. stavku 2. Pravilnika o tehničkim zahtjevima sustava javnog uzbunjivanja stanovništva („Narodne novine“, broj: 69/16).
II. MJERE I AKTIVNOSTI KOJE SE UTVRĐUJU ELABORATOM
Ovim elaboratom se utvrđuju: - resursi za uzbunjivanje i obavješćivanje i način njihovog korištenja, - odgovorne osobe zadužene za prijem priopćenja o vrsti opasnosti i mjerama koje je - potrebno poduzeti i - odgovorne osobe za provedbu uzbunjivanja i obavješćivanja.
III. OBJEKTI U KOJIMA SE OSIGURAVA INTERNI SUSTAV UZBUNJIVANJA 
Sustav uzbunjivanja i obavješćivanja iz ovoga Elaborata provodit će se u svim prostorijama Osnovne škole Mljet (u daljnjem tekstu Škola). Sustav uzbunjivanja i obavješćivanja iz ovog Elaborata provoditi će se i u područnoj školi u Goveđarima, kao i u prostorima koje koristi Osnovna škola Mljet u neposrednom posjedu. 
IV. RESURSI ZA PROVEDBU INTERNOG I JAVNOG UZBUNJIVANJA 
1. Za uspostavu internog sustava uzbunjivanja i obavješćivanja u prostorima Škole, te osiguranje provedbe internog i javnog uzbunjivanja, koristi se: 
- školskim zvonom, ručni obavještavač za gašenje požara, mobilni telefoni, fiksne telefonske veze i elektronička pošta (e-mail), interni razglas. 
- u slučaju nestanka električne energije, automatski se uključuje sigurnosna rasvjeta na svim evakuacijskim putovima u objektu,
2. U slučaju nestanka električne energije, uzbunjivanje i obavješćivanje se provodi;
- mehaničkim (ručnim) zvonom, od vrata do vrata, otvaranjem vrata učionica, ureda i ostalih prostora u Školi, provjerava se nazočnost osoba, priopćava im se vrsta opasnosti i upućuje o daljnjim postupcima. 
- učenici, radnici i ostale zatečene osobe u Školi informaciju dobivaju od radnika koji su zaduženi za evakuaciju i spašavanje u Školi te se postupa u skladu s procjenom o mjerama sigurnosti (ostaje se u istom prostoru, premješta se u drugi dio objekta ili se izlazi izvan - prostora ustanove).
V. UPUTE ZA KORIŠTENJE RESURSA ZA UZBUNJIVANJE I OBAVJEŠĆIVANJE 
U slučaju potrebe javnog uzbunjivanja, interni sustav uzbunjivanja temelji se na uzbunjivanju i obavješćivanju zvonom (neprekidno do 1 minute), razglasom, mehaničkim (ručnim zvonom), glasom od vrata do vrata. Otvaranjem vrata učionica i ostalih prostora u Školi, provjerava se nazočnost osoba, priopćava o vrsti opasnosti i upućuje ih o postupcima. Na hodnicima Škole obavještavaju se učitelji i ostale zatečene osobe o događaju, a po saznanju o vrsti opasnosti upoznaje se iste o detaljima događaja. Mehaničko zvono, za uzbunjivanje se nalazi u prostoriji domara i uzbunjivanje istom mogu izvršiti sve osobe osposobljene za rukovođenje evakuacijom i spašavanjem. Učenici informaciju dobivaju od učitelja, te se postupa u skladu s procjenom o mjerama sigurnosti (ostaje se u istom prostoru, premješta se u drugi dio Škole ili se izlazi izvan prostora Škole). Neposredno obavještavanje o sustavu uzbunjivanja u školi, resursima i postupcima priopćava se usmeno na početku svake nastavne godine, a svakom novom zaposleniku prilikom prijema u radni odnos u uredu ravnatelja. Ravnatelj Škole zaprima neposredno priopćenje o sustavu uzbunjivanja ili obavijesti mobitelom, telefonom, elektroničkom poštom (e-mailom). Ravnatelj zaprimljenu obavijest o vrsti opasnosti i mjerama koje je potrebno poduzeti prenosi odgovornim osobama zaduženim za prijem priopćenja o vrsti opasnosti i mjerama koje je potrebno poduzeti. Odgovorne osobe zadužene za prijem priopćenja o vrsti opasnosti i mjerama koje treba poduzeti dalje usmenim, internim telefonskim linijama ili elektroničkom poštom (e-mail) obavještavaju odgovorne osobe za provedbu mjera za uzbunjivanje i obavješćivanje, odnosno osobe koje su zadužene za evakuaciju i spašavanje. Odgovorne osobe za provedbu mjera za uzbunjivanje i obavješćivanje poduzimaju aktivnosti sukladno zaprimljenoj obavijesti o vrsti opasnosti i mjerama koje treba poduzeti. Organizaciju evakuacije obavljaju zaposlenici zaduženi za evakuaciju i spašavanje (osposobljene osobe za rukovođenje evakuacijom i spašavanjem) sukladno Planu evakuacije i spašavanja Škole. 
Ravnatelj koordinira postupkom evakuacije.
VI. OSOBE ZADUŽENE ZA PRIJAM PRIOPĆENJA O VRSTI OPASNOSTI I MJERAMA KOJE JE POTREBNO PODUZETI
Odgovorne osobe zadužene za prijam priopćenja o vrsti opasnosti i mjerama koje treba poduzeti, za prijenos priopćenja odgovornim osobama za provedbu mjera za uzbunjivanje i obavješćivanje te odgovorne osobe zadužene za evakuaciju i spašavanje navedene su u Odluci o odgovornim osobama zaduženim za prijem priopćenja o vrsti opasnosti i mjerama koje je potrebno poduzeti (Prilog 1.), Odluci o odgovornim osobama za provedbu uzbunjivanja i obavješćivanja (Prilogu 2.) te popisu radnika koji su zaduženi za evakuaciju i spašavanje u Školi (Prilogu 3.). Kontakti odgovornih osoba koji su zaduženi za prijam priopćenja o vrsti opasnosti i mjerama koje treba poduzeti te za prijenos priopćenja odgovornim osobama za provedbu mjera za uzbunjivanje i obavješćivanje dostavljaju se u nadležni centar 112. 
Za dostavu kontakata i redovito ažuriranje istih zadužen je tajnik Škole, koji je dužan o potrebi ažuriranja obavijestiti ravnatelja Škole.
VII. ODGOVORNE OSOBE ZA PROVEDBU MJERA UZBUNJIVANJA I OBAVJEŠĆIVANJE
Osobe zadužene za prijem priopćenja o vrsti opasnosti i mjerama koje je potrebno poduzeti navedene su u Prilogu 1. ovoga Elaborata. Odgovorne osobe za provedbu mjera uzbunjivanja i obavješćivanja navedene su u Prilogu 2. ovoga Elaborata. Radnici koji su zaduženi za evakuaciju i spašavanje navedene su u Prilogu 3. ovoga Elaborata. U slučaju potrebe, odgovorne osobe za provedbu mjera za uzbunjivanje i obavješćivanje obavještavaju zadužene osobe za prijam priopćenja o vrsti opasnosti i mjerama koje treba poduzeti. Radnici koji su zaduženi za evakuaciju i spašavanje provode uzbunjivanje i obavješćivanje učenika, radnika i ostalih zatečenih osoba u prostoru Škole te po potrebi provode evakuaciju istih.
VIII. PROVJERA INTERNOG SUSTAVA UZBUNJIVANJA, OBAVJEŠĆIVANJA I PRIJEMU PRIOPĆENJA
Najmanje jednom godišnje treba provoditi provjeru funkcioniranja sustava uzbunjivanja, obavješćivanja i prijema priopćenja. Provjerom rukovode odgovorne osobe zadužene za prijam priopćenja o vrsti opasnosti i mjerama koje treba poduzeti. Provjera se obavlja tako da se simulira stvarna situacija uzbunjivanja, obavješćivanja i prijema priopćenja. O svakoj provedenoj provjeri odgovorne osobe zadužene za prijam priopćenja o vrsti opasnosti i mjerama koje treba poduzeti obvezene su izraditi izvješće te ga dostaviti ravnatelju Škole, pismenim i usmenim putem, te ako su uočene slabosti i nedostaci u sustavu, dužni su predložiti i provesti mjere poboljšanja.
IX. OSTALE ODREDBE
Mjere provođenja evakuacije i spašavanja propisane su Zakonom, a konkretno razrađene u Planu evakuacije i spašavanja Škole. Temeljem članka 55. stavak 4. Zakona o zaštiti na radu („Narodne novine”, broj: 71/14, 118/14, 94/18 i 96/18) propisana je obveza poslodavca za osposobljavanje radnika, glede postupanja u slučaju nastanka neposrednih i značajnih rizika za život i zdravlje, kojima su izloženi ili mogu biti izloženi. Stavak 5. navedenoga Zakona propisuje obvezu provođenja vježbe evakuacije i spašavanja minimalno jednom u dvije godine. Navedenu obvezu Škola redovito izvršava, odnosno kroz vježbe se potvrđuje da se evakuacija učenika, radnika i ostalih zatečenih osoba u prostoru Škole provodi sukladno Planu evakuacije i spašavanja.
Ovaj Elaborat za uspostavu internog sustava uzbunjivanja i obavješćivanja objavljuje se na oglasnoj ploči i službenoj mrežnoj stranici Škole. Elaborat stupa na snagu danom donošenja i dostavlja se na zahtjev nadležnom centru 112, na službenu e-mail adresu: civilnazastita@dubrovnik.hr 
Službena zabilješka:  
Elaborat o internom sustavu uzbunjivanja donijela je v.d. ravnateljice, dana 01.09.2026. godine te je isti dan objavljen na mrežnim stranicama i oglasnoj ploči Škole. 
 
KLASA: 011-03/26-03/8
URBROJ: 2117-152-26-1
Babino Polje, 01.09.2026. godine 






















X. PRILOZI
Prilog br. 1
Na temelju odredbi članka 39. Zakona o sustavu civilne zaštite (NN broj 82/15, 118/18, 31/20, 20/21 i 144/22) i odredbi članka 3. i 13. Pravilnika o tehničkim zahtjevima sustava javnog uzbunjivanja stanovništva (NN br. 69/2016), v.d. ravnateljice Marijana Marković, dana 01.09. 2026. godine donio je:

ODLUKU O ODGOVORNIM OSOBAMA ZADUŽENIM ZA PRIJEM PRIOPĆENJA O VRSTI OPASNOSTI I MJERAMA KOJE JE POTREBNO PODUZETI
I.
Za prijem priopćenja o vrsti opasnosti i mjerama koje je potrebno poduzeti od nadležnog ureda civilne zaštite, područna služba civilne zaštite Dubrovnik, imenuje se v.d. ravnateljice Marijana Marković koji prijem je moguć na telefon: 099 452 1979 u vremenu od 06-22 sati, na e-mail: marijana.markovic2@skole.hr u vremenu od 08:00 do 16:00 sati.  

II.
U slučaju odsutnosti ravnatelja, za prijem priopćenja nadležnog ureda civilne zaštite, područna služba civilne zaštite Dubrovnik, određuje se Martina Ereš, tajnica koja će bit će dostupna na telefon: 097 601 1139 na e- mail: martina.eres@skole.hr u vremenu od 08:00 do 16:00 sati.  
III.
U slučaju odsutnosti tajnika za prijem priopćenja nadležnog ureda civilne zaštite, područna služba civilne zaštite Dubrovnik određuje se Iva Stermasi, računovođa, koja će biti dostupna na telefon: 098 975 6422, na e-mail: isamarzija111@gmail.com u vremenu od 08:00 do 16:00 sati. 
IV.
U vrijeme od 16:00 sati u prostorijama Škole nitko ne boravi, kao i u dane vikenda i neradne dane.  
V.
Nakon prijema priopćenja nadležnog ureda civilne zaštite, područna služba civilne zaštite Dubrovnik i provođenja objekta te za izvješćivanje o poduzetim radnjama imenuje se v.d. ravnateljice Marijana Marković.   
VI.
V.d. ravnateljice Marijana Marković zadužena je za: 
· Obavješćivanje svih imenovanih osoba zaduženih za provođenje mjera civilne zaštite u slučaju nastalih promjena; 
· Dostavu izmjena i dopuna iz područja civilne zaštite imenovanim osobama; 
· Upoznavanje imenovanih osoba s njihovim obvezama u slučaju prijema priopćenja o vrstama opasnosti i mjerama koje je potrebno poduzeti. 
VII.
Ova odluka stupa na snagu danom donošenja i dostavlja se nadležnom uredu civilne zaštite, područna služba civilne zaštite Dubrovnik, a služi za provedbu obveza iz članka 39. Zakona o sustavu civilne zaštite, te odredbi članka 3. i 13. Pravilnika o tehničkim zahtjevima sustava javnog uzbunjivanja stanovništva (NN br. 69/2016), koja se odnosi na osiguranje uvjeta za prijem priopćenja nadležnom uredu civilne zaštite, područna služba civilne zaštite Dubrovnik, o vrsti opasnosti i mjerama koje je potrebno poduzeti. 
VIII.
Priopćenja koja su primljena, imenovana osoba dužna je prenijeti imenovanim osobama za provođenje mjera evakuacije i spašavanja u Osnovnoj školi Mljet. 
IX.
Ova Odluka stupa na snagu danom donošenja. 
v.d. ravnateljice
Marijana Marković
URBROJ: 011-03/26-03/8
KLASA: 2117-152-26-2
Babino Polje, 01.09.2026.

Dostaviti;
· Područna služba civilne zaštite Dubrovnik
· pismohrana
· Marijana Marković, dosje
· Martina Ereš, dosje
· Iva Stermasi, dosje

























Prilog br. 2

Na temelju odredbe članka 39. Zakona o sustavu civilne zaštite („Narodne novine“ broj 82/15, 118/8, 31/20, 20/21 i 144/22) i članka 3. Pravilnika o tehničkim zahtjevima sustava javnog uzbunjivanja stanovništva (Narodne novine br. 69/16), v.d. ravnateljice Marijana Marković (u daljnjem tekstu Škola), dana 01.09. 2026. godine donosi sljedeću 
 
ODLUKU O ODGOVORNIM OSOBAMA ZA PROVEDBU UZBUNJIVANJA I
OBAVJEŠĆIVANJA

I.
Donosi se Odluka o odgovornim osobama za provedbu uzbunjivanja i obavješćivanje osoba koje se nalaze u prostoru Škole.  
II.
Za uspostavljanje sustava uzbunjivanja koristi se elektronsko zvono (dugo neprekidno zvonjenje od najmanje jedne minute), mehaničko zvono u slučaju nestanka električne energije te glasovna obavijest od vrata do vrata. 
III.
Odgovorne osobe za provedbu uzbunjivanja i obavješćivanja su:  
1. Učitelj informatike Antonio Šimunović, telefon: 091 948 6035
2. Psihologinja Sanja Lazo, telefon: 098 962 8212
3. Domar Ivan Apić, telefon: 098 986 7673
IV.
Ova odluka stupa na snagu danom donošenja, a služi za provedbu obveza iz članka 39. Zakona o sustavu civilne zaštite (NN br. 82/15, 118/18, 31/20, 20/21, 144/22), te članka 3. Pravilnika o tehničkim zahtjevima sustava javnog uzbunjivanja stanovništva (NN br. 69/2016), koja se odnosi na uspostavljanje i održavanje sustava za uzbunjivanje u prostorima Škole.  
 
KLASA: 011-03/26-03/8
URBROJ: 2117-152-26-3
Babino Polje, 01.09.2026.
v.d. ravnateljice Marijana Marković
Dostaviti:  
· Područna služba civilne zaštite Dubrovnik
· pismohrana
· Antonio Šimunović, dosje
· Sanja Lazo, dosje
· Ivan Apić, dosje







Prilog br. 3

POPIS RADNIKA ZADUŽENIH ZA EVAKUACIJU I SPAŠAVANJE U OSNOVNOJ ŠKOLI MLJET, BABINO POLJE 

1. Antonio Šimunović, učitelj informatike
2. Sanja Lazo, psihologinja
3. Ivan Apić, domar
